Delicate

"Delicate" (בעברית: "עָדִין" או "מְעוּדָן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation. השיר יצא לאור ב-12 במרץ 2018, על ידי חברת התקליטים ביג משין רקורדס, כסינגל החמישי מתוך האלבום. סוויפט כתבה את השיר עם המפיקים שלו מקס מרטין ושלבאק. מבחינה מוזיקלית, הוא משלב סוגות מוזיקליות כמו אלקטרופופ. מבחינה לירית, מילותיו עוסקות בחוסר הביטחון שלה בשאלה האם מושא האהבה החדש שלה יוטרד מהמוניטין השלילי שיצרו לה. השיר ספג שבחים ביקורתיים מטעם מבקרי המוזיקה, שרבים מהם שיבחו את כתיבת השירים של סוויפט ואת הפקתו העדינה בהשוואה לצלילים האלקטרוניים האגרסיביים של שאר שירי האלבום. הוא נכלל ברשימות סוף השנה של בילבורד, מגזין סלנט ורולינג סטון. בארצות הברית, "Delicate" כונה כ"להיט רדום": הוא הגיע בשיאו למקום ה-12 במצעד הבילבורד הוט 100 והפך לאחד מהשירים היציבים ביותר במצעד באותה השנה, כאשר שהה בו 35 שבועות. איגוד תעשיית ההקלטות האמריקאי העניק לו את תואר הפלטינה הכפולה, על מכירות של למעלה משני מיליון עותקים במדינה. "Delicate" נכנס לעשיריות פותחות בשלל מצעדים, תוך שקיבל שלל תארים במדינות כמו אוסטרליה, ברזיל וקנדה. במאי הווידאו קליפים ג'וזף קאהן ביים את הווידאו קליפ של "Delicate", שצולם במשך שני לילות בלוס אנג'לס, ארצות הברית. הוא הוקרן בבכורה עולמית בטקס פרסי המוזיקה של iHeartRadio, שהתקיים ב-11 במרץ 2018 ומציג את סוויפט, כשהיא רוקדת במקומות שונים כמו מלון מילניום בילטמור, רחוב 7/תחנת המטרו סנטר, תיאטרון לוס אנג'לס ובר גולדן גופר. היא כללה את "Delicate" ברשימות השירים של סיבוב ההופעות החמישי שלה, "Reputation Stadium Tour"‏ (2018). טיילור סוויפט הוציאה באוקטובר 2014 את אלבום האולפן החמישי שלה, 1989, שזכה להצלחה מסחרית חסרת תקדים. האלבום נמכר בלמעלה מתשעה מיליון עותקים בארצות הברית והנפיק שלושה סינגלים שכבשו את פסגת מצעד הבילבורד הוט 100: "Shake It Off",‏ "Blank Space" ו-"Bad Blood". סוויפט הייתה יעד לרכילות צהובונים במהלך אותה התקופה. היו לה מערכות יחסים רומנטיות קצרות עם המפיק הסקוטי קלווין האריס והשחקן האנגלי טום הידלסטון. מוניטין ה"ילדה הטובה" שלה נפגע מסכסוכים מתוקשרים עם ידוענים אחרים, בהם הראפר קניה וסט, אישיות התקשורת קים קרדשיאן והזמרת קייטי פרי. בהמשך, הפכה סוויפט ליעד רכילות גם ברשתות החברתיות, שם ניסתה למתן את התגובות שהופנו כלפיה וכלפי עשרות מיליוני העוקבים שלה. היא יצרה את אלבום האולפן השישי שלה, Reputation, כתשובה למהומה התקשורתית שסבבה כלפיה. "Delicate" נכתב על ידי טיילור סוויפט עם מפיקיו, מקס מרטין ושלבאק. הוא הונדס מוזיקלית על ידי סם הולנד ומייקל אילברט באולפני MXM בסטוקהולם, שוודיה ולוס אנג'לס, קליפורניה. המיקסינג של השיר נעשה על ידי סרבן גניאה באולפני MixStar בווירג'יניה ביץ', וירג'יניה, תוך שהמאסטרינג שלו נעשה על ידי רנדי מריל באולפני סטרלינג סאונד בניו יורק. סוויפט כתבה את "Delicate" כהודאתה בפני מאהב פוטנציאלי, ותיארה את השיר (הרצועה החמישית ב-Reputation) כ"נקודת הפגיעות הראשונה" של האלבום. ארבע הרצועות הקודמות עוסקות בחוסר העניין של סוויפט במוניטין שלה, שהוא הנושא החוזר לאורך האלבום. ב"Delicate" היא מתחילה לחשוף את הפגיעות הפנימית שלה. במהלך מסיבת היציאה של האלבום ב-iHeartRadio, הסבירה סוויפט את המשמעות שמאחורי השיר: "כשאתה פוגש מישהו שאתה באמת רוצה בחיים שלך, האם משהו מזויף כמו המוניטין שלך יכול להשפיע?". כדי ליצור צליל שמשקף את הרגש הפגיע של המילים, מרטין ושלבאק תמרנו את קולותיה של סוויפט באמצעות ווקודר, שלדעת סוויפט נשמע "אמוציונלי באמת, פגיע ו... עצוב אבל יפה". השימוש בווקודר חזר על עצמו ברצועות הבאות ב-Reputation. "Delicate" הוא בלדת אלקטרופופ. השיר משלב סינתיסייזרים ופעמות בהשפעת סגנון ההאוס. בתחילת השיר, סוויפט מתוודה ומדברת על מושא האהבה שלה וזאת, מכיוון שהמוניטין שלה לטענתה "מעולם לא היה גרוע יותר" ו"אתה חייב לחבב אותי בשבילי". מבקר המוזיקה קרל וילסון מסלייט פירש את החלק הזה כחשיפה של סוויפט על הדימוי הציבורי שלה ואמר: "לאחר הרכילות התקשורתית שהופנתה כלפיה, היא השיגה חופש שעזר לה להפוך את חייה הפרטיים לשלה". עוד נאמר, כי היא חולקת רגעים אינטימיים עם מושא האהבה שלה בבר גולדן גופר. לאורך השיר עוסקת סוויפט במונולוג הפנימי שלה, בשאלה האם מה שהיא עושה והדרך בה היא פועלת ישפיעו עליה ועל חיי האהבה שלה: "האם זה טוב שאמרתי את כל זה? האם זה מוקדם מדי לעשות את זה עדיין? כי אני יודעת שזה עדין". אף על פי שהיא משדרת ביטחון ומנסה לשלוט במודעות העצמית הפנימית שלה, היא מודה: "אני מעמידה פנים שאתה שלי במשך כל הזמן הארור הזה". במהלך הרפרן, קול דומיננטי מהדהד וחוזר על המילה "Delicate", בחזרה לשירתה של סוויפט. ב-5 במרץ 2018 הודיעה סוויפט בחשבון הטוויטר שלה כי הקליפ של "Delicate" יוקרן בבכורה עולמית בטקס פרסי המוזיקה של iHeartRadio, שהתקיים ב-11 במרץ 2018. לאחר הקרנת הבכורה של הקליפ, ביג משין וריפבליק רקורדס שלחו את השיר לרדיו שירים עכשוויים למבוגרים בארצות הברית ב-12 במרץ, ולרדיו להיטים עכשוויים בארצות הברית ב-13 במרץ, כסינגל הפופ הרביעי מתוך Reputation. סוויפט הוציאה קליפ אנכי נוסף לשיר (שצולם בפורמט אנכי) באופן בלעדי עבור ספוטיפיי שבארצות הברית, הממלכה המאוחדת, שוודיה ואמריקה הלטינית, ב-30 במרץ 2018. הוא הועלה לערוץ היוטיוב שלה ב-15 במאי והיה זמין לצפייה בשאר רחבי העולם. באירופה, "Delicate" היה זמין להורדה דיגיטלית בגרמניה ב-12 במרץ, תוך שנשלח לתחנות הרדיו האיטלקיות והבריטיות ב-20 באפריל 2018. כחלק מסדרת Spotify Singles הקליטה סוויפט גרסה מופשטת ל-"Delicate" באמצעות גיטרות אקוסטיות במקום הסינתיסייזרים בגרסה המקורית. הגרסה הופצה לצד גרסת הכיסוי שלה ל-"September" של ארת', וינד אנד פייר. שני השירים יצאו כמיני-אלבום ב-13 באפריל 2018, בחסות ספוטיפיי. עבור "Delicate", נעשו שני רמיקסים רשמיים: הראשון מאת סאוויר וראיין טדר, שהיה זמין ב-25 במאי, והשני מאת סיב, שהיה זמין ב-8 ביוני 2018. הווידאו קליפ של "Delicate" בוים על ידי ג'וזף קאהן, וצולם במשך שני לילות בלוס אנג'לס, ארצות הברית; נקודות ציון המוצגות בו כוללות את מלון מילניום בילטמור, רחוב 7/תחנת המטרו סנטר, תיאטרון לוס אנג'לס ובר גולדן גופר. הקליפ נפתח עם סוויפט כשהיא נראית כחולמת בהקיץ על השטיח האדום. היא חוזרת למציאות כשכתב מכוון לעברה מיקרופון במטרה לראיין אותה. בין הבזקי המצלמות המהבהבות, דמות מסתורית מעבירה לה פתק נייר נוצץ. לאחר הראיונות על השטיח האדום, סוויפט נכנסת ללובי המלון, מוקפת בארבעה שומרי ראש תוך שהאורחים מסתובבים ומביטים בה. סוויפט מוטרדת מתשומת הלב המופנית כלפיה, וכשהיא מקבלת קצת פרטיות בחדר הלבשה, היא הופכת את הפתק בידה ועושה פרצופים משונים מול המראה. בהמשך, קבוצת נשים קוטעת את שלוותה. כשהיא מביטה בשנית במראה, הפתק מתחיל לזהור והיא מבינה שהיא הפכה לבלתי-נראית היות שההשתקפות שלה במראה נעלמה. כשסוויפט מבינה שהיא הפכה לבלתי-נראית, היא מתרגשת ומשליכה את עקביה, קורעת את החלק התחתון של שמלתה הכחולה ומתחילה לרקוד יחפה בלובי המלון, על שולחן הקונסיירז' ובחדר ריק. אף על פי שהיא נראית מרוגשת מחוסר הנראות שלה, ישנם רגעים בהם ניתן לראותה מדוכאת: בסצנה אחת במעלית עם אישה אחרת, סוויפט חושבת שהאישה מחייכת אליה, אבל היא למעשה מסתכלת על ההשתקפות שלה במראה. סוויפט ממשיכה ורוקדת ברציף הרכבת התחתית, ולבסוף רוקדת מחוץ לאותו הבר כשגשם שוטף יורד עליה. בסוף הקליפ, היא נכנסת לבר ואוחזת בשטר כסף. כולם מסתובבים ומביטים בה, והיא מבינה שהיא שוב נראית, מה שמוביל אותה לחייך. כלי התקשורת ראו את חוסר הנראות של סוויפט בקליפ כדימוי לכך שגם בעת הקידומים הנלווים ל-Reputation, היא לא התראיינה באף מקום והייתה בלתי-נראית לכאורה. אמילי יאהר כתבת מטעם הוושינגטון פוסט תיארה את הקליפ כ"כזה המייצג את המוניטין של סוויפט". יאהר הסבירה כי הסצנות בהן נראית סוויפט כשהיא נרתעת מהכתבים ושומרי הראש, מקבילות לנסיגתה מהעיתונות, תוך שכינתה את חוסר הנראות שלה כמטפורה ל"פעם היחידה שהיא מסוגלת להיות עצמה". דניס וורנר מבילבורד כתבה שהקליפ מציג את סוויפט כשהיא "מוטרדת בבירור מהתהילה שלה", תוך שהשוותה את הנרטיב של "Delicate" ל-"Lucky" של בריטני ספירס משנת 2000. בניתוח אחר מטעם בילבורד כתב ריצ'רד הי: "סוויפט היא זמרת וגיטריסטית במקצועה, אך דרך הריקודים והבעות הפנים שלה, היא למדה לספר סיפורים באמצעות הגוף שלה". לדברי הי, בעוד שהמילים של "Delicate" נכתבו בהשראת חיי האהבה של סוויפט, הקליפ נוצר בהשראת יחסיה עם הקהל שלה. הוא ציין כי "הריקודים הטהורים, הכנים והדי מביכים שלה לצליליו הטהורים של השיר, הזכירו לקהל שלה את הסיבה שהיא התחילה לכתוב שירים מלכתחילה". הקליפ זכה בפרס ה-iHeartRadio בקטגוריית "הקליפ הטוב ביותר" בטקס שהתקיים בשנת 2019. עם פרסום הקליפ, קהלים באינטרנט האשימו את סוויפט בכך ש-"Delicate" גנוב מפרסומת שביים ספייק ג'ונז בשנת 2016 עבור "Kenzo World", ניחוח של המותג הצרפתי קנזו. אמה פיין, חוקרת מוזיקה וקולנוע בעידן הדיגיטלי טענה כי: מבחינת הנרטיב, שני הסרטונים מתארים אישה ש"משתחררת מלחצי החברה ופועלת בחופשיות כאילו אף אחד לא צופה בה". כדי לבטא את הרגש הזה, שניהם מציגים כוריאוגרפיה המורכבת מתנועות ריקוד לא שגרתיות, השזורות בתנועות בלט מוכרות. פיין העירה כי בעקבות כך, הקליפ של "Delicate" מאפשר לקהל לראות את הסוויפט "האמיתית", מעבר לתדמית השיווקית והמסחרית שלה. "Delicate" ספג ביקורות חיוביות מטעם מבקרי המוזיקה, שרובם שיבחו את יכולת כתיבת השירים של סוויפט. רויסין או'קונור מאינדיפנדנט תיארה את השיר כדוגמה ל"כתיבת שירים כנה וישירה ביותר" של סוויפט. סטיבן תומאס ארלוויין מ-AllMusic באופן דומה, שיבח את הצגת הפגיעות של סוויפט, וטען שמדובר ב"תרגיל הכרחי" שעזר לה להתבגר כזמרת-יוצרת. אן פאוורס מ-NPR כינתה "Delicate" כאחד מ"הרצועות הזכורות ביותר" מ-Reputation, ותיארה אותו כתזכורת ליכולת כתיבת השירים של סוויפט ביצירת שירים אישיים. במאקו נכתב כי "משהו ב-"Delicate" מייחד אותו מכל שאר השירים שמופיעים באלבומה החדש של הכוכבת" ועוד נכתב, כי "אחרי שבמשך תקופה ארוכה היא ניסתה לשמור על התדמית הקשוחה שבנתה לעצמה, היא מרשה לעצמה להתפרק ולחשוף בו צד עדין ופגיע. היא לא חוששת להיראות מטופשת עם פרצופים מוזרים או תנועות ריקוד ביזאריות, ואנחנו מודים שזה קצת גורם לנו להתאהב בה מחדש". אבי גולדברגר בוואלה! NEWS כינו את השיר כ"בלדה אלקטרונית מרגשת", תוך שהזכירו לצידו גם את השיר "Gorgeous", שיצא כסינגל שיווקי מתוך האלבום. מבקרים אחרים ציינו לשבח את ההפקה הקלה יותר של השיר ואת הרגש הפגיע שבו, לעומת הדרמה, האפלה והנקמה שהופיעו בשירים האחרים ב-Reputation. זאק שונפלד מניוזוויק החמיא ל-"Delicate" על שהציע "אווירה לבבית" בניגוד ל"תוקפנות שהוצגה בשירים שקדמו לו". בביקורת דומה, כינה אותו טרוי סמית' מ-The Plain Dealer כאחד השירים הטובים יותר מהאלבום והוסיף כי "סוויפט שומרת בו על מצב רוח קל". עבור סאל צ'ינקוומאני ממגזין Slant, המיזוג של "הביקורת העצמית החריפה עם סוגת הפופ בשיר, מציע רגע מהנה בהשוואה לסוגת ה-EDM שנכללה בשאר השירים באלבום". עורך מטעם Clash מתח ביקורת על Reputation וטען שמדובר ב"אלבום יומרני עם מילים מוגזמות על תהילה", אך שיבח את "Delicate" וטען שמדובר ברצועה המציעה כנות רגשית. ג'ורדן סרג'נט מטעם Spin טען שהשיר הוא אחד מהכנים ביותר באלבום, והוסיף שהוא בעל "מתיקות עדינה". המבקרים ראו את "Delicate" כאחד מהשירים החזקים ביותר של סוויפט. ג'יין סונג מ-Paste, האנה מלריאה מ-NME, ורוב שפילד מרולינג סטון שיבחו כולם את הפגיעות המוצגת בשיר הן מבחינת מילים והן מבחינת המוזיקה. שפילד דירג את השיר במקום הראשון ברשימת "השירים הטובים ביותר בשנת 2017". ברשימות דומות שפורסמו על ידי Slant דורג במקום התשיעי, ברולינג סטון דורג במקום ה-12, ובבילבורד דורג במקום ה-35. "Delicate" היה לאחד מהשירים עטורי הפרסים בטקס פרסי הפופ של BMI‏ (2019), ובטקס פרסי ASCAP‏ (2019 ו-2020). ברולינג סטון הוא דורג במקום ה-4 ברשימת "כל 206 השירים של טיילור סוויפט, לפי דירוג". "Delicate" היה להיט רדום בארצות הברית. עם יציאתו כסינגל במרץ 2018, הוא הגיע למקום ה-84 במצעד הבילבורד הוט 100 ולמקום ה-32 במצעד שירי הפופ. עד מאי, הוא נכנס ל-40 העליונים במצעד הבילבורד הוט 100, מה שהפך אותו לשירה ה-56 של סוויפט שנכנס ל-40 העליונים במצעד. בכך היא הגדילה את שיאה כאישה עם הכי שירים שנכנסו ל-40 העליונים במצעד. בשבוע ה-16 ליציאתו, "Delicate" נכנס ל-20 העליונים במצעד הבילבורד הוט 100, בעיקר בזכות נתוני רדיו גבוהים. הוא היה הסינגל השני מ-Reputation שנכנס לעשירייה הפותחת במצעד שירי הרדיו של בילבורד (בשיאו הגיע למקום השני), אחרי הסינגל המוביל "Look What You Made Me Do". כלהיט רדיו חזק, "Delicate" הגיע למקום הראשון במצעד 40 שירי המיינסטרים (מצעד שירי הפופ), תוך שהיה לסינגל הראשון מהאלבום שהגיע למקום הראשון במצעד 40 השירים למבוגרים, ובמצעד השירים העכשוויים למבוגרים. אף על פי שהוא לא היה מקום ראשון במצעד הבילבורד הוט 100 כמו "Look What You Made Me Do", הוא היה להיט הרדיו הגדול ביותר שיצא מתוך Reputation. בסופו של דבר, "Delicate" הגיע בשיאו למקום ה-12 ושהה 35 שבועות במצעד הבילבורד הוט 100, והיה לראשון מ-Reputation שהצליח לשהות במשך פרק זמן שכזה במצעד. השיר היה לאחד מעשרת השירים המצליחים ביותר מבחינת השמעות ומאזינים ברדיו בארצות הברית בשנת 2018, וצבר 2.509 מיליארד השמעות ומאזינים בסך הכול. הוא קיבל את תואר הפלטינה הכפולה על ידי איגוד תעשיית ההקלטות האמריקאי, על מכירות של למעלה משני מיליון עותקים במדינה. פיליפ קוסורס מ-Uproxx טען שהשיר היה הלהיט הגדול ביותר מ-Reputation, אף על פי שהוא לא הצליח להיות מקום ראשון במצעד הבילבורד הוט 100 כמו "Look What You Made Me Do". אנדרו אונטרברגר, מטעם בילבורד, תיאר את ההצלחה של "Delicate" במצעדי הבילבורד כמהפך "בעידן Reputation". הוא הוסיף כי "בעוד שהסינגלים הקודמים מהאלבומים לא הצליחו לשהות שבועות רבים במצעדי הבילבורד, "Delicate" הצליח בכך". בשאר רחבי העולם, נכנס "Delicate" ל-20 העליונים במדינות רבות כמו איסלנד (3), הונדורס (11), מלזיה (14), צ'כיה (19), וקנדה (20). בנוסף לכך, הוא נכנס ל-40 העליונים ביוון, הונגריה, אירלנד, ניו זילנד, נורווגיה (שם קיבל את מעמד הזהב), ואוסטרליה (שם קיבל את מעמד הפלטינה). השיר קיבל את תואר הפלטינה בברזיל, ואת תואר הזהב בפורטוגל, ובריטניה, שם לא הצליח להיכנס ל-40 העליונים. סוויפט כללה את "Delicate" ברשימת השירים של סיבוב ההופעות החמישי שלה "Reputation Stadium Tour"‏ (2018), אותו השיקה לקידום Reputation. היא ביצעה את השיר כאשר עמדה בתוך מ"תקן דמוי סל, אשר ריחף באוויר באמצעות מנגנון מסוים מעל הקהל, תוך שבלונים בצבע זהב פוזרו ברחבי האולמות. סוויפט ביצעה גרסה אקוסטית לשיר בשילוב גיטרה, במהלך BBC Radio 1's Big Weekend ב-27 במאי 2018, בסוונסי. ב-6 בדצמבר 2018, סוויפט הופיעה ללא הודעה מוקדמת במהלך "מופע הכישרונות החמישי של אלי קואלישיין", מופע צדקה שאורגן על ידי המפיק ג'ק אנטונוף בניו יורק, שם ביצעה ביצוע אקוסטי של "Delicate" ביחד עם היילי קיוקו. ב-23 באפריל 2019 ביצעה סוויפט גרסה אקוסטית לשיר במרכז לינקולן לאמנויות הבימה במהלך חגיגת טיים 100, שם זכתה לכבוד והוכתרה לאחד מ-"100 האנשים המשפיעים ביותר של השנה". במהלך קידום אלבום האולפן השביעי שלה Lover בשנת 2019, ביצעה סוויפט את השיר בפסטיבל ונגו טנגו של iHeartRadio ב-1 ביוני, בקונצרט פריים דיי אמזון 2019, ובקונצרט החד-פעמי של City of Lover שהתקיים בפריז ב-9 בספטמבר. במהלך City of Lover ביצעה שירים נוספים כדוגמת "I Knew You Were Trouble",‏ "You Belong with Me" ו-"22". כל הקרדיטים שלהלן לקוחים מהערות האלבום של Reputation. מיקומי הקלטה הונדס באולפני MXM (לוס אנג'לס, קליפורניה; סטוקהולם, שוודיה) המיקסינג נעשה באולפני MixStar (וירג'יניה ביץ', וירג'יניה) המאסטרינג נעשה בסטרלינג סאונד (ניו יורק) צוות מידע על הסינגל "Delicate" באתר מיוזיק בריינז מידע על היצירה "Delicate" באתר Discogs מילות השיר "Delicate" באתר Genius סרטון השיר "Delicate" באתר יוטיוב מידע על הרצועה "Delicate" באתר ספוטיפיי "Delicate" היה הסינגל הרביעי מתוך Reputation שנשלח לרדיו שירים עכשוויים למבוגרים ורדיו להיטים עכשוויים בארצות הברית. סינגל נוסף מתוך Reputation,‏ "New Year's Day", נשלח לרדיו קאנטרי בארצות הברית לפני "Delicate". reputation, נבדק ב-2021-03-06 Taylor Swift, Billboard Ask Billboard: Taylor Swift's Career Sales & Streaming Totals | Billboard, web.archive.org, ‏2019-07-15 Taylor Swift Chart History | Billboard, web.archive.org, ‏2018-03-08 5 things Taylor Swift's USA TODAY interviews tell us about 'Reputation', web.archive.org, ‏2017-11-10 Maria Puente, Is Taylor's good-girl rep frayed by Kanye/Kardashian feud?, USA TODAY (באנגלית אמריקאית) Taylor Swift album 'Reputation' avoided — and mocked — the media. And it worked. - The Washington Post, web.archive.org, ‏2020-10-19 Taylor Swift on Writing ‘Lover,’ the Reputation Tour and More – Rolling Stone, web.archive.org, ‏2019-10-01 Taylor Swift – Delicate (באנגלית), נבדק ב-2021-03-06 Taylor Swift's iHeartRadio reputation Release Party: Everything We Learned | 96.1 KISS, web.archive.org, ‏2017-11-11 Taylor Swift Reputation Album Explained | Time, web.archive.org, ‏2020-07-26 Taylor Swift Is a 2017 Pop Machine on ‘Reputation,’ but at What Cost? - The New York Times, web.archive.org, ‏2020-01-27 Every Taylor Swift song ranked in order of greatness, web.archive.org, ‏2020-09-17 Pop review: Taylor Swift: Reputation | Saturday Review | The Times & The Sunday Times, web.archive.org, ‏2017-11-11 Taylor Swift’s new album Reputation, reviewed., web.archive.org, ‏2021-01-03 Album Review: Taylor Swift's “Reputation” - Variety, web.archive.org, ‏2021-01-09 Taylor Swift: Reputation Album Review | Pitchfork, web.archive.org, ‏2017-11-13 Taylor Swift's Songs: All Ranked by Rob Sheffield - Rolling Stone, web.archive.org, ‏2020-11-12 Taylor Swift's 'Reputation' Reviewed: Bliss Amid Noise - The Atlantic, web.archive.org, ‏2018-06-25 Taylor Swift to Release 'Delicate' Music Video at iHeart Radio Music Awards | Billboard | Billboard, web.archive.org, ‏2021-02-13 Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2018-03-11 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-03-11 Taylor Swift Hits a Milestone & Bad Wolves 'Zombie' Cover Brings the Cranberries Back to Hot 100 | Billboard | Billboard, web.archive.org, ‏2021-02-06 Taylor Swift's 'New Year's Day' Goes to Country Radio: Is Country Ready for It? | Billboard, web.archive.org, ‏2018-04-23 Taylor Swift's New 'Delicate' Vertical Video: Watch | Billboard, web.archive.org, ‏2018-06-12 Taylor Swift | Musik | Delicate, web.archive.org, ‏2021-01-29 Taylor Swift - Delicate (Radio Date: 20-04-2018), web.archive.org, ‏2018-12-06 BBC - Radio 1 - Playlist, web.archive.org, ‏2018-04-21 Taylor Swift - "Delicate" (Acoustic Version): Stream | SPIN, web.archive.org, ‏2020-08-21 Ryan Reed, Ryan Reed, Hear Taylor Swift's Acoustic Cover of Earth, Wind & Fire's 'September', Rolling Stone, ‏2018-04-13 (באנגלית אמריקאית) Delicate (Sawyr and Ryan Tedder Mix) - Single by Taylor Swift, Sawyr & Ryan Tedder on Apple Music, web.archive.org, ‏2018-12-31 Delicate (Seeb Remix) - Single by Taylor Swift & Seeb on Apple Music, web.archive.org, ‏2018-12-31 Taylor Swift dances like nobody's watching in 'Delicate' video | The Independent, web.archive.org, ‏2018-12-07 The Downtown Los Angeles Locations Featured in Taylor Swift's "Delicate" Music Video - Vogue, web.archive.org, ‏2018-03-18 Yahr, Emily. "Analysis | Taylor Swift has disappeared from public view. Her 'Delicate' music video may hint at why". Washington Post (באנגלית אמריקאית). ISSN 0190-8286. נבדק ב-2021-03-06. Taylor Swift's 'Delicate' Video Dances Away Her Regrets: Critic's Take | Billboard, web.archive.org, ‏2020-11-09 Every Moment We’re Theorizing About from Taylor Swift’s New “Delicate” Music Video, web.archive.org, ‏2021-02-06 Taylor Swift's 'Delicate' video decoded - CNN, web.archive.org, ‏2018-03-31 Taylor Swift's 'Delicate' Video: Watch | Billboard, web.archive.org, ‏2018-11-08 iHeartRadio Music Awards 2019: Full List of Winners | Hollywood Reporter, web.archive.org, ‏2019-04-27 Taylor Swift's "Delicate" Video Looks a Lot Like Spike Jonze's Kenzo Perfume Ad | Hollywood Reporter, web.archive.org, ‏2020-11-09 "Taylor Swift: Delicate video accused of copying Kenzo advert". BBC News (באנגלית בריטית). 2018-03-13. נבדק ב-2021-03-06. Emma Payne, The Essence of Femininity: The Subversive Potential of the Music Video Aesthetic in Perfume Advertisement, 2020-10-06 doi: 10.21428/66f840a4.0cbdf606 reputation - Taylor Swift | Songs, Reviews, Credits | AllMusic, web.archive.org, ‏2017-12-01 Review: On 'Reputation,' The Old Taylor Swift's Not Dead : The Record : NPR, web.archive.org, ‏2020-06-09 עדינה מתמיד, באתר ‏מאקו‏, 12 במרץ 2018 אבי גולדברגר‏, קווין טי: "Reputation" משאיר את טיילור סוויפט על כס המלכות של הפופ, באתר וואלה, 12 בנובמבר 2017 Try the TIDAL Web Player, listen.tidal.com (באנגלית) Taylor Swift's 'Reputation': A Track-by-Track Review, from '...Ready for It?' to 'New Year's Day', web.archive.org, ‏2018-10-18 Taylor Swift's 'Reputation' remains stellar on new album (Review) | cleveland.com, web.archive.org, ‏2017-11-10 Review: Taylor Swift, Reputation - Slant Magazine, web.archive.org, ‏2020-10-07 Taylor Swift - Reputation | Reviews | Clash Magazine, web.archive.org, ‏2020-07-26 Review: Taylor Swift's 'Reputation' | SPIN, web.archive.org, ‏2021-01-15 All 158 Taylor Swift Songs, Ranked - Paste, web.archive.org, ‏2020-04-13 Rob Sheffield's Top 25 Songs of 2017 | Rolling Stone, web.archive.org, ‏2018-03-14 The 25 Best Singles of 2018 | Feature | Slant Magazine, web.archive.org, ‏2018-12-15 Weezer, “Africa” – Rolling Stone, web.archive.org, ‏2019-05-24 Best Songs of 2018: 100 Billboard Staff Picks | Billboard, web.archive.org, ‏2018-12-12 Sting, Imagine Dragons and Martin Bandier Honored at BMI’s 67th Annual Pop Awards | News | BMI.com, web.archive.org, ‏2019-05-15 2019 ASCAP Pop Music Awards, web.archive.org, ‏2019-05-17 2020 ASCAP Pop Music Awards | ASCAP.com |songwriters, publishers, Louis Bell, Kobalt, BMG, Sucker, Old Town Road, awards, Post Malone, Lil Nas X, web.archive.org, ‏2020-06-17 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Lauren McCarthy, All Of Taylor Swift's Track 5 Songs, Ranked, Nylon (באנגלית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Taylor Swift - Delicate Lyrics | SPIN, web.archive.org, ‏2021-02-06 Taylor Swift: Grammy Awards Snub ‘Reputation’ LP – Rolling Stone, web.archive.org, ‏2018-12-08 Taylor Swift Hits a Milestone & Bad Wolves 'Zombie' Cover Brings the Cranberries Back to Hot 100 | Billboard | Billboard, web.archive.org, ‏2021-02-06 Taylor Swift's "Delicate" Billboard Chart Record, GRAMMY.com, ‏2018-05-21 (באנגלית) While You Weren't Looking, Taylor Swift Scored Her Biggest 'Reputation' Radio Hit | Billboard, web.archive.org, ‏2020-11-09 Demi Lovato Debuts & More Hot 100 Chart Moves | Billboard | Billboard, web.archive.org, ‏2021-02-05 ."Taylor Swift Chart History (Radio Songs)", בילבורד Taylor Swift Tops Pop Songs Airplay Chart With 'Delicate' | Billboard | Billboard, web.archive.org, ‏2021-02-05 Taylor Swift's 'Delicate' Is No. 1 On Adult Pop Songs | Billboard | Billboard, web.archive.org, ‏2021-02-06 Taylor Swift's 'Delicate' Hits No. 1 on Adult Contemporary Chart | Billboard, web.archive.org, ‏2020-11-09 Nielsen Music’s Top Album Of 2018 In US Is Drake's 'Scorpion' | Billboard, web.archive.org, ‏2019-02-02 Billboard Charts Legend, web.archive.org, ‏2012-07-09 "American single certifications – Taylor Swift – Delicate". Taylor Swift Changed Her ’Reputation’ Narrative With A Record-Breaking Tour, UPROXX, ‏2018-08-30 (באנגלית אמריקאית) Vinsældalisti Rásar 2 | RÚV, web.archive.org, ‏2018-05-26 Title - monitorLATINO, web.archive.org, ‏2018-06-05 Wayback Machine, web.archive.org, ‏2018-07-01 ČNS IFPI, hitparada.ifpicr.cz IFPI Charts, web.archive.org, ‏2018-05-31 Stream Top 40 slágerlista - Hivatalos magyar slágerlisták, slagerlistak.hu irishcharts.com - Discography Taylor Swift, irish-charts.com charts.org.nz - Taylor Swift - Delicate, charts.nz Trofeoversikt - IFPI - Gull og Platina (ב־) SinglesAccreds2018, web.archive.org, ‏2020-08-07 CERTIFICADOS – Pro-Música Brasil, pro-musicabr.org.br "Portuguese single certifications – Taylor Swift – Delicate" (PDF) (in Portuguese). Associação Fonográfica Portuguesa. Retrieved September 21, 2020. BPI portuguesecharts.com - Taylor Swift - Delicate, portuguesecharts.com Official Charts Company, www.officialcharts.com (באנגלית) Taylor Swift Reputation Tour Set List: See It Here | Billboard, web.archive.org, ‏2018-05-22 Why Taylor Swift’s ‘Reputation’ Tour Is Her Finest Yet – Rolling Stone, web.archive.org, ‏2018-07-14 Taylor Swift At Biggest Weekend: Performs 'Look What You Made Me Do,' 'Delicate' & More | Billboard, web.archive.org, ‏2018-06-23 Taylor Swift Makes Surprise Appearance at Ally Coalition Benefit: Watch | SPIN, web.archive.org, ‏2020-08-20 Watch Taylor Swift Perform ‘Style’ and 'Delicate' at TIME 100 Gala | Billboard, web.archive.org, ‏2019-04-24 Taylor Swift Goes Full Rainbow for Pride Month at L.A. Wango Tango Gig - Variety, web.archive.org, ‏2020-12-07 Taylor Swift Performs 'Shake It Off,' 'Blank Space' & More At Amazon Prime Day Concert | Billboard, web.archive.org, ‏2019-07-12 Taylor Swift in Paris: The City of Lover Concert review, web.archive.org, ‏2019-09-16 .Reputation (CD). Taylor Swift. Big Machine Records. 2017. p. 8. B0028815-02 http://www.aria.com.au/pages/aria-charts-accreditations-singles-2014.htm, www.aria.com.au Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br Taylor Swift "Delicate" | IFPI, ifpi.dk Taylor Swift - "Delicate" Sales, טוויטר, ‏5 בפברואר 2020 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-03-11 Taylor Swift - Delicate (Radio Date: 20-04-2018), EarOne BBC - Radio 1 - Playlist, web.archive.org, ‏2018-04-21 Delicate (Sawyr and Ryan Tedder Mix) - Single by Taylor Swift, Sawyr & Ryan Tedder (באנגלית אמריקאית), נבדק ב-2019-04-26 Delicate (Seeb Remix) - Single by Taylor Swift & Seeb (באנגלית אמריקאית), נבדק ב-2019-04-26